Cuneiform Tablet TC 1 110
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
ú-ṣú-ra-num ù a-mur-IŠTAR ki-ma kur-ub-IŠTAR PUZUR₄-a-na iṣ-bu-tù-ni um-ma šu-nu-ma ša qá-ta-tim ta-ú-ra-am ú-ta-ra-am ÌR ša-zi-iz-ma lu nu-šé-er-kà um-ma PUZUR₄-a-na-ma a-ma šu-mì-a-bi-a li-zi-za-ku-nu-tí um-ma ú-ṣú-ra-nim ù a-mur-IŠTAR-ma a-na KÙ.BABBAR lá e-pá-al-ni-a-tí a-na ta-ú-ri-kà le-pu-ul-ni-a-tí a ma-lá dí-in kà-ri-im kà-ni-iš{ki} nu-ša-sà-aḫ-kà ù KÙ.BABBAR ù KÙ.GI ta-da-an-ni-a-tí-ma ú-lá ni-lá-qé ku-a-tí-ma ni-ra-de₈-kà um-ma PUZUR₄-a-na-ma mì-šu-um a-na kà-ni-iš ta-ra-de₈-a-ni e-er-ba-ma KÙ.BABBAR-áp-ku-nu lu-ša-bi₄-ku-nu ù eq-lam a šu-mì-a le-ti-iq um-ma šu-nu-ma a-na KÙ.BABBAR ù KÙ.GI ú-lá ni-li-kam a-na ku-a-tí ù a-na a-wa-tim ša kur-ub-IŠTAR ni-li-kam a-na a-wa-tim a-ni-a-tim kà-ru-um wa-aḫ-šu-ša-na TUR GAL i-dí-in-ni-a-tí-ma IGI GÍR ša a-šùr ší-bu-tí-ni ni-dí-in IGI kur-ub-IŠTAR DUMU a-na-lí IGI SIG₅-pí-i-a-šur DUMU a-šur-ba-ni